ANG IMPORTANSYA 
SANG PAGDISIPLINA 
SA MGA KABATAAN 


Tudlui ang bata sa dalanon nga dapat 
niya sundon, kag kon magtigulang na sia, 
indi sia magbiya sa sini. Hulubaton 22:6 


Para sa mga Ginikanan 


Yari karon, ang mga kabataan palanublion sang 
Ginoo: kag ang bunga sang tiyan amo ang iya padya. 
Salmo 127:3 

Ang bisan sin-o nga wala sing baston nagadumot sa 
iya anak, pero ang nagahigugma sa iya nagadisiplina 
sa iya sing maayo. Hulubaton 13:24 

Sa kahadlok sa Ginoo may malig-on nga pagsalig, kag 
ang iya mga anak may dalangpan. Hulubaton 14:26 
Silutan ang imo anak samtang may paglaum pa, kag 
indi pagtuguti ang imo kalag nga magkaluoy sa iya 
pagtuaw. Hulubaton 19:18 

Ang kabuangan nabugkos sa tagipusuon sang bata, 
apang ang bilugon sang pagtadlong magatabog sini 
palayo sa iya. Hulubaton 22:15 

Indi pagpunggan ang pagtadlong sa bata, kay kon 
bunalon mo sia sang bilugon, indi sia mapatay. Ikaw 
ang magabunal sa iya sang bilugon, kag luwason mo 
ang iya kalag gikan sa impiyerno. Hulubaton 23:13-14 
Ang bilugon kag ang pagsabdong nagahatag sing 
kaalam, pero ang bata nga ginapabay-an lang ang iya 
kaugalingon nagapakahuy-an sang iya iloy. Hulubaton 
29:15 

Tadlunga ang imo anak, kag hatagan niya ikaw sing 
kapahuwayan, huo, magahatag sia sing kalipay sa 
imo kalag. Hulubaton 29:17 

Kag ang tanan mo nga mga anak pagatudluan sang 
GINOO, kag dako ang paghidait sang imo mga anak. 
Isaias 54:13 


Para sa mga Kabataan 


Tahura ang imo amay kag ang imo iloy, agod 
nga magkabuhi ka sing malawig sa duta nga 
ginahatag sa imo sang Ginoo nga imo Dios. 
Exodo 20:12 

Anak ko, indi pagtamaya ang pagsilot sang 
Ginoo: ukon magkapoy sa iya pagtadlong: Kay 
ang ginahigugma sang Ginuo ginatadlong niya: 
subong sang isa ka amay sang anak nga iya 
ginakahamut-an. Hulubaton 3:11-12 

Ang mga hulubaton ni Solomon. Ang maalamon 
nga anak nagapahalipay sa iya amay, pero ang 
buang-buang nga anak nagapasubo sa iya iloy. 
Hulubaton 10:15 

Pamatii ang imo amay nga amay sa imo, kag 
indi pagtamaya ang imo iloy kon tigulang na 
sia. Hulubaton 23:22 

Kamo nga mga anak, tumana ninyo ang inyo 
mga ginikanan sa Ginoo, kay amo ini ang husto. 
Tahura ang imo amay kag iloy: nga amo ang 
nahauna nga sugo nga may saad; 

Agod mangin maayo ang imo kahimtangan, kag 
magakabuhi ka sing malawig sa duta. Efeso 
6:1-3 


Tahura ang imo amay sa bug-os mo nga tagipusuon, 
kag indi pagkalimti ang mga kasubo sang imo iloy. 
Dumduma nga ikaw nangin anak sa ila; kag paano 
mo sila balusan sang mga butang nga ila ginhimo 
para sa imo? Manugwali 7:27-28 


Kon aton disiplinahon ang aton mga kabataan, 
magahibi sila subong apang magakalipay sa 
palaabuton. Kon indi naton pagdisiplinahon ang aton 
kabataan, magakalipay sila subong apang magahibi 
sila sa palaabuton. 


Ang mga kabataan ang palaabuton sang aton 
pungsod. Apang kon magtigulang sila nga wala sing 
disiplina, ano ang mangin palaabuton sang aton 
pungsod? 


Ang tanan nga malain nga batasan sang isa ka 
adulto amo yadtong wala gintadlong ukon 
gindisiplina sang bata pa sia. 

Kinahanglan naton padakuon ang mga kabataan nga 
nagakahadlok sa Dios. 


Nagkuha ako sang isa ka pidaso sang buhi nga daga 
Kag mahinay nga ginporma ini adlaw-adlaw 
Nagbalik ako sang wala na ang mga tinuig 

Isa yadto ka tawo nga akon gintulok 

Siya gihapon nga una nga impresyon nagsul-ob . 
Kag indi ko na sia mabag-o 


